הסכם

**(תנאים לשימוש בחומר ארכיוני מועתק)**

נערך ונחתם בירושלים ביום \_\_\_\_\_\_\_\_\_ לחודש \_\_\_\_\_\_\_\_\_ שנת \_\_\_\_\_\_\_\_

# בין

# ארכיון הסרטים היהודים ע"ש סטיבן שפילברג

האוניברסיטה העברית בירושלים

והארכיון הציוני המרכזי

(להלן: "**הארכיון**")

# לבין

שם:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ת.ז./ח.פ.:\_\_\_\_\_\_\_\_\_\_\_\_\_\_\_\_\_

כתובת:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**הלקוח**")

**הואיל** וברצון הלקוח להעתיק סרטים או קטעים מסרטים הנמצאים באוסף הארכיון (להלן: "החומר המועתק") לשימוש בהפקה בשם: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "ההפקה");

**והואיל** והלקוח מצהיר בזאת כי החומר המועתק יופץ על ידו ב\_\_\_\_\_\_\_\_\_\_\_\_\_\_\_\_\_\_\_\_\_\_\_;

**והואיל** והארכיון מוכן להרשות ללקוח להעתיק סרטים או חלקים מסרטים הנמצאים באוסף הארכיון, בכפוף למילוי כל התנאים כפי שיפורטו בהסכם זה.

**לפיכך הוצהר והוסכם בין הצדדים כדלהלן:**

1. **כללי**
	1. המבוא להסכם זה ייחשב כחלק בלתי נפרד ממנו.
	2. המחירון של ארכיון שפילברג, התקף ביום החתימה והמצ"ב להסכם זה, הנו חלק בלתי נפרד מהסכם זה.

#### זכות יוצרים

* 1. מובהר בזה כי כל זכויות היוצרים, כהגדרתן בחוק, בחומר המועתק יישארו בבעלות הארכיון, או לחילופין, בבעלות בעל זכות היוצרים הנוכחי, וכי מתן רשות העתקה לפי הסכם זה אינה מהווה בשום אופן שהוא ויתור ו/או הענקת זכויות כלשהן בחומר המועתק, למעט הזכויות המוגדרות לפי הסכם זה.
	2. בגין יצירות אשר אין לארכיון זכות היוצרים בהן, וכתנאי מוקדם למתן הרשות ללקוח להעתיק את היצירות או חלק מהן, הלקוח מתחייב להשיג את הסכמת בעלי זכות היוצרים, מראש ובכתב, לפני ההעתקה. הלקוח ישא באחריות בלעדית בגין כל הקשור לקבלת הסכמת הבעלים כאמור, ויישא באחריות מלאה כלפי בעל זכות היוצרים בכל הקשור להעתקה ו/או שימוש בחומר המועתק.
	3. אם בעל זכויות היוצרים אינו ידוע, והלקוח עשה כל מאמץ סביר לאתרו, רשאי הארכיון, לפי שיקול דעתו הבלעדי, להרשות ללקוח להעתיק את החומר המבוקש, בתנאי מפורש כי הלקוח ישא באחריות מלאה ובלעדית בגין כל הקשור להפרת זכויות היוצרים ותשלום תמלוגים, או כל תשלום אחר, המגיעים בגין השימוש בחומר המועתק.

#### התחייבויות הלקוח

הלקוח מצהיר בזאת כי הוא מתחייב:

* 1. לפצות את הארכיון על כל הוצאה ו/או נזק שייגרמו לו ו/או לאוניברסיטה העברית בקשר לזכויות יוצרים ו/או תמלוגים בגין החומר המועתק.
	2. לעשות שימוש בחומר המועתק, או כל חלק ממנו, אך ורק לצורך שילובו בהפקה שפורטה לעיל במבוא להסכם זה. לא יעשה שימוש בחומר המועתק, בכל עת ובכל הפקת משנה אחרת, ו/או בכל הפקה אחרת המתבססת על ההפקה, או בכל הפקה אחרת כלשהי, אלא אם אושר השימוש כאמור מראש ובכתב על ידי הארכיון, וכפוף לתשלום מלא לארכיון בגין שימוש זה.
	3. לא להעתיק ולא להרשות לאחרים להעתיק ו/או לעשות כל שימוש אחר בחומר המועתק אלא בהתאם לתנאי הסכם זה.
	4. לנקוט באמצעי זהירות מירביים למנוע העתקת החומר המועתק ולמנוע כל שימוש בו בניגוד לתנאים אלה.
	5. לעשות שימוש הוגן והולם בחומר המועתק שניתן לידיו, ולא לגרום להשפלה ו/או ביזוי ו/או להמעטת ערכו של החומר המועתק, והכל לפי ההקשר ובכפוף לאמור בסעיף 5 להלן.
	6. לפרוע כל תשלום, כפי שיושת עליו לפי הסכם זה תוך 30 יום ממועד הדרישה, למעט התשלום הנדון בסעיף 3.8.
	7. להודיע לארכיון בהזדמנות הראשונה, אך לא יאוחר מששה חודשים ממועד העתקת החומר, ולפני השימוש בפועל בחומר המועתק, על הכמות המדויקת של החומר המועתק אשר שולב בהפקה – במדדים של דקות ושניות. לא הודיע הלקוח לארכיון במועד הנקוב לעיל את כמות החומר המועתק אשר שולב בהפקה, יחשב כל החומר המועתק כחומר אשר שולב בפועל בהפקה והלקוח יחויב בתשלום לארכיון עבור כל החומר כאמור.
	8. הלקוח ימציא לארכיון על פי בקשת הארכיון העתק של ההפקה בה נעשה שימוש בחומר המועתק על פי הסכם זה וזאת ללא תשלום.
		1. הלקוח יתיר שימוש לא מסחרי בהפקה לצורכי חינוך בתוך הארכיון ללא הגבלה וללא תשלום תמלוגים.
		2. העותק ימסר לארכיון לא יאוחר מ- 6 חודשים מיום סיום ההפקה.
		3. להבטחת קיומה של התחייבות זו, יפקיד הלקוח עם קבלת החומר המועתק צ'ק ביטחון על סך \_\_\_\_\_\_ $, שייפדה יום לאחר סיומה של התקופה המנויה בסעיף זה.

#### מובהר בזאת כי השימוש בחומר המועתק לפי תנאי הסכם זה מוגבל אך ורק ללקוח, שפרטיו מופיעים במבוא להסכם זה, ואשר חתימתו מופיעה להלן. הלקוח אינו רשאי למכור את החומר המועתק או כל חלק ממנו ללא רשות מוקדמת ובכתב של הארכיון, ורק אחרי תשלום כנדרש על ידי הארכיון. מתן רשות שימוש כזו על ידי הלקוח, ללא הסכמת הארכיון, כמוה כהפרת הסכם זה על ידי הלקוח.

#### נושאים רגישים

* 1. לגבי חומר מועתק שעוסק בנושאים של השואה, מלחמות ישראל, אירועים היסטוריים, פיגועים וטקסי זיכרון לחללי מערכות ישראל – הלקוח מתחייב להמציא לארכיון את התסריט הכולל של ההפקה עובר לקבלת החומר המועתק.
	2. הארכיון לא ייתן אישור לקבלת החומר המועתק לפי סעיף זה, במידה ועולה מן התסריט כי עלול להיעשות בחומר המועתק שימוש לא הולם על ידי הלקוח בהפקתו.

#### תנאי תשלום ותמלוגים

* 1. מוסכם שהמחיר לדקה של החומר המועתק יהיה \_\_\_\_\_\_\_\_\_\_\_\_תשלום עבור החומר המועתק יקבע לפי מספר דקות מהחומר המועתק ששולב בהפקה עצמה, ובלבד שהלקוח יחויב בתשלום מינימום של 30 שניות, גם אם שולב בהפקה פחות חומר או לא שולב חומר כלל.
	2. הלקוח יחוייב בתשלום מקדמה על תשלום בעבור החומר המועתק אשר יקבע על פי שיקול דעתו הבלעדי של הארכיון.
	3. כל פיגור מעל 7 ימים בתשלום יגרור ריבית דולרית בשיעור שיהיה מקובל באותה עת בבנק לאומי לישראל עבור הלוואות דולריות.
	4. על הלקוח להודיע מראש לארכיון, בכתב, על כל כוונה לשדר את ההפקה במקום אחר, השונה מזה המפורט במבוא, ורשות הארכיון לשידור זה תהא כפופה לתשלום תמלוגים בהתאם לתעריפון התקף באותה עת.
		1. שידור במקום אחר כאמור יחשב כהפרת הסכם זה.
		2. ככל שלא ישולמו התמלוגים כנדרש על ידי הארכיון, יחשב האמור כהפרת ההסכם.
	5. עם קבלת הודעה מהלקוח על שימוש בחומר ארכיוני, כפי שנאמר בסעיף 6.4, או אחרי שישה חודשים במידה ולא נתקבלה הודעה מהלקוח, ארכיון שפילברג ישלח ללקוח חשבונית לתשלום לפי התעריף של יום קבלת ההודעה או התעריף של יום פקיעת התקופה של שישה חודשים. הלקוח מתחייב לשלם את החשבונית תוך 30 יום מיום הוצאת החשבונית.
	6. הוצהר ומובהר בזה, כי הלקוח לא יהיה רשאי להשתמש ו/או לשדר הפקה כלשהי אשר בה שולב החומר המועתק אלא אם ישלם את מלוא התשלום המגיע בגין השימוש בחומר בהתאם לתנאי הסכם זה. שידור החומר המועתק לפני תשלום מלא עבור השימוש יחשב כהפרת זכות היוצרים וכהפרת הסכם זה, ויזכה את הארכיון בפיצוי מוסכם בסך 10,000 ₪ לכל שידור.

#### העתקה

* 1. העתקת חומר מהארכיון תבוצע אך ורק במעבדות המאושרות על ידי הארכיון; החומר במלואו יוחזר בתוך 7 ימים מיום מסירתו.
	2. החומר המועתק יובא אל המעבדות ו/או האולפנים המנויים בס"ק 7.1. באמצעות הנהג הממונה של הארכיון או במסירה אישית.
	3. העתקה של חומר נדיר: במידה והעותק היחיד שניתן לבצע ממנו העברה לטלסיני הוא נדיר, הלקוח מתחייב לבצע עותק דיגיטלי נוסף של כל הסרט ואשר יהיה רכוש של ארכיון.

#### הוצאות

* 1. כל ההוצאות הכרוכות בנוגע להוצאת החומר המועתק מהארכיון יחולו על הלקוח, וישולמו באופן ישיר על ידי הלקוח לגורמים הבאים:
		1. למעבדה המבצעת את ההעתקה;
		2. לנהג של הארכיון, שיוביל את החומר המועתק למקומות המנויים בס"ק 8.1.1.
		3. לכל גורם אחר, לפי נסיבות העניין.
	2. הארכיון לא ישא בשום אחריות שהיא בגין הוצאות אלה.

#### קרדיטים

* 1. הלקוח לא יעשה כל שימוש בשם הארכיון ו/או בשם האוניברסיטה העברית בירושלים ו/או בשם הארכיון הציוני המרכזי בקשר להפצה, פרסומת או פרסום ההפקה, למעט אן קיבל על כך אישור מראש ובכתב מאת אחד הגורמים המנויים בסעיף זה.
	2. היה ושולב חומר מועתק בהפקה, הלקוח מתחייב לציין בקרדיטים כי החומר הינו מאוסף ארכיון הסרטים היהודיים ע"ש סטיבן שפילברג של האוניברסיטה העברית והארכיון הציוני המרכזי.
	3. אי מילוי התנאים כפי שמפורטים בהסכם זה תחייב את הלקוח בתוספת לתשלום עבור השימוש בגובה של 50% מהתשלום המקורי.

#### החזרת החומר המועתק

בתום העתקת החומר באישור, לפי הסכם זה, מוטלת על הלקוח האחריות והחובה להשיב לארכיון את החומר כפי שזה הובא לידיו, והכל בסמוך לסיום ההעתקה. סעיף זה תקף לכל מקרה בו הועבר כל חומר שהוא מאת הארכיון.

#### פיצויים בגין הפרה

* 1. כל עוד לא הוסדר אחרת בהסכם זה, במקרה שהפר הלקוח תנאי כלשהו מתנאי הסכם זה, מתחייב הוא לפצות את הארכיון עבור כל נזק, פגיעה או הפסד שייגרם כתוצאה מההפרה, פיצוי שלא יפחת מ- 1,000$, וזאת בנוסף לכל פיצוי המגיע לארכיון בגין ההפרה בהתאם לחוק החוזים (תרופות בשל הפרת חוזה), התשל"א - 1970.
	2. פיצוי כאמור ישולם תוך 30 יום מיום דרישתו על ידי הארכיון.

#### סמכות שיפוט

הסכם זה וכל עניין הקשור אליו ידונו על פי חוקי מדינת ישראל, וכל סכסוך הנובע ממנו יישפט בערכאה המתאימה בירושלים.

## ולראיה באו הצדדים על החתום

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_
 הארכיון הלקוח/מורשי חתימה של הלקוח

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ת.ז. + צילום ת.ז.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 כתובת ומספר טלפון

W:\חוזים\ארכיון שפילברג - הסכם סטנדרטי 2013.docx